1993

## Straeon

#### Efeilliaid Eileen ac erthyliad Gina

Cafodd Denzil ac Eileen Rees sioc ar ddechrau 1993 wrth i Eileen esgor ar efeilliaid, John a Sioned. Problem debyg ond eto'n wahanol iawn oedd yn wynebu Gina - roedd hi'n feichiog ar ôl noson gyda Rod a phenderfynodd ar oI llawer iawn o boen meddwl mai erthyliad oedd yr unig ateb.

#### Gyrfa newydd Karen

Dal i fod yn anfodlon ei byd roedd Karen Parry ac er mwyn ceisio brwydro yn erbyn y system penderfynodd fynd i wneud profiad gwaith ar seit adeiladu Eddie Lewis. Cafodd flas ar weithio a phenderfynodd adael yr ysgol. Cafodd ei swydd gyntaf fel cynorthwy-ydd i Meic Pierce yn y caffi. Buan iawn, serch hynny, y darganfu Karen ei gwir alwedigaeth - gadawodd y caffi ac aeth i weithio fel prentis o fecanic at Derek Jones i'r garej. Surodd cyfeillgarwch Meic a Derek ryw gymaint o'r herwydd.

#### Perthynas Llew a Meira

Wrth i'r pentrefwyr ddechrau ymgyrchu yn erbyn datblygiad i gladdu gwastraff cemegol darganfu Meira Ellis ei bod yn mwynhau cwmni Llew'n fawr iawn. Yn anffodus nid oedd Llew i'w weld yn rhannu ei theimladau. Yn y diwedd bu Llew'n gwbl onest gyda hi - roedd yn dioddef o salwch oedd yn cael ei drosglwyddo o'r nail genhedlaeth i'r Ilall. Roedd ei fab Rhodri yn dioddef o'r salwch ac roedd ar Llew ofn dechrau perthynas gyda neb o'r herwydd. Perswadiodd Meira ef i newid ei feddwl.

#### Cartref newydd Reg a Megan

Treuliodd Reg a Megan Harries y gaeaf yn byw mewn tŷ haf wrth iddynt ddisgwyl i'w cartref newydd fod yn barod. Wrth i Reg weld moethusrwydd y tŷ newydd sylweddolodd mor groes oedd hyn i'w egwyddorion sosialaidd a dywedodd with Megan o flaen llygad-dystion fod yn rhaid iddi ddewis rhyngddo fe a'r ty.

#### Rheolwyr newydd y Deri

Dechreuodd Glan Morris a Jean McGurk eu bywyd newydd yn y Deri Arms. Tawel oedd pethau ar y dechrau a cheisiodd y ddau fywiogi'r lle drwy drefnu nosweithiau Canu Gwlad ac ati.

#### Sean yn gadael am yr Almaen

Llithro i fyd tanddaearol wnaeth Sean McGurk trwy ddechrau dwyn, tan i’w fam gad gair tawel gydag ef. Yn fuan wedyn daeth cynnig diddorol oddi wrth hen gyfaill - cynigiodd Dic Ashurst waith iddo yn wrth yr Almaen. Yr unig amod oedd fod Sean yn mynd ag arian o gyfrif cudd Dic gydag ef.

#### Colli plentyn

Daeth un o drychinebau mwyaf Cwmderi erioed i wynebu Denzil ac Eileen pan gollon nhw John drwy farwolaeth yn y crud. Beiodd Denzil Rhydian Samuel am y brychineb a beiodd Gina ei hunan am ei bod yn credu mai cosb oedd hyn am iddi erthylu ei phlentyn ei hun. Bu Doreen a Stan Bevan yn gefn mawr i Denzil ac Eileen wrth iddynt wynebu eu colled.

#### Iselder Beth

O dipyn i beth daeth y gwir am berthynas Hywel Llywelyn a Beth James i'r amlwg ac er mwyn ceisio ennyn ychydig o gydymdeimlad, dechreuodd Beth anfon llythyrau ffiaidd ati'i hun. Trodd Hywel ei gefn arni a llithrodd Beth i iselder dwfn. Yn y diwedd aethpwyd a Gwenllian oddi arni a’i rhoi yng ngofal ei rhieni. Ond daeth achubiaeth i ran Beth pan laddodd ei phrif elyn, Mansel Bennett, ei hun ar ôl cael ei ddal gyda phutain yng Nghaerdydd. Rhoddodd cwymp Bennett nerth iddi fwrw ymlaen a phenderfynodd adael Cwmderi a mynd i fyw at ei rhieni i'r Drenewydd.

#### Teulu newydd Maes y Deri

Yn yr Hydref cyrhaeddodd y Jonesys a chafodd Cwmderi flas ar ffordd wahanol o fyw. Amheuwyd Mark Jones o bob trosedd oedd yn digwydd yn yr ardal tra cadwai Kath ei gefn bob tro.

Perthynas anodd oedd rhwng Kath a'i merch Stacey. Roedd Stacey yn wahanol iawn i weddill y teulu, yn gweithio yn galed a disgleirio yn yr ysgol. Dangosodd ei athro Hywel Llywelyn ddiordeb mawr yn magu ei talent naturiol, ond ychydig iawn o werth oedd Kath a Mark yn weld yn ei ymdrechion - gan amlaf yn gwneud bywyd yn anodd iawn i Stacey.

Pan cafodd Dyff ei ryddhau o'r carchar teimlai dros ei ferch a ceisiodd ei orau i'w helpu gyda'i addysg er nad oedd ei dduliau yn gyfreithlon o hyd: bu dorri mewn i Cysgod y Glyn a dwyn cyfrifiadur Hywel ar un achlysur!

Perswadiodd Kath fod yn rhaid gwneud un job arall er mwyn cael Nadolig i'w gofio ond hwn oedd y gwyliau diwethaf y byddai'n ei dreulio gyda'i deulu am sbel gan fod y carchar yn ôl ar y gorwel.

#### Gina a Llew

Er mwyn ceisio cael ychydig o hwyl yn ystod y gaeaf perswadiodd Meira Gina, Rod a Llew i fynd i ffwrdd gyda hi am benwythnos Datrys a Dirgelwch. Trodd y penwythnos yn hunllef wrth i Rod a Gina ffraeo'n ddi-baid. Diwedd yr holl firi fu i Gina gysgu gyda Llew gyda chanlyniadau trychinebus.

Rhai dyddie wedi'r disgwyddiad bu i Rod a Gina ddyweddio ac ychydig cyn y Nadolig darganfu Gina ei bod yn disgwyl babi er nad hi'n siwr ai Rod neu Llew oedd y tad.

#### Ymysodiadau Barry John

Wrth iddi gerdded adref o ddawns sgubor un noson ymosodwyd yn rhywiol ar Karen Parry. Ychydig ddyddiau'n ddiweddarach cafodd Sharon Burgess ei threisio ac ychwydig yn ddiweddarach cheisiwyd ymosod ar Gina yn maes parcio'r Deri. Daliwyd y troseddwr, sef Barry John Probert aoedd wedi bod yn ymweld a'i deulu yn yr ardal.

Carcharwyd Barry John a trodd nifer o drigolion y cwm yn erbyn ei fam Doreen Bevan ond aeth Gina a Karen allan o'i ffordd i ddanos bod nhw'n gweld dim bai arni. Ni fu Mark Jones cariad Sharon yn teimlo'r un peth a torrodd i fewn i gartref Dorren a Stan yn Llys Helyg a'i fandaleiddio.

Disgynnodd Doreen i iselder a ni welodd pethau ar ôl ymweld a Barry John yn y carchar. Er iddo fynnu wrth Doreen nad oedd yn cael ei gam-drin, lladdodd ei hunan ddydd Nadolig.

## Cymeriadau a adawodd

Categori:Blwyddyn wrth flwyddyn
Categori:1993